APSTIPRINĀTS

SIA “Talsu ūdens” iepirkumu komisijas 

2026. gada 23. jūlija sēdē
iepirkuma 

“Asenizācijas automašīnas piegāde”
Identifikācijas Nr. TŪ 2026/13
nolikums
TALSI
2026
	Pasūtītāja nosaukums:

	 SIA „TALSU ŪDENS”

	Adrese:
	Raiņa iela 17, Talsi 

	Reģistrācijas numurs:
	49003000076

	Tālruņa numurs:
	29003300

	E-pasta adrese:
	info@talsuudens.lv 

	Mājas lapa: 
	www.talsuudens.lv

	Pasūtītāja kontaktpersona 
	Iepirkumu komisijas priekšsēdētāja Dace Priede, tālr. 22094897. e-pasts: info@talsuudens.lv.



	Iepirkuma veids


	Iepirkums tiek veikts saskaņā ar šajā nolikumā noteikto kārtību, nepiemērojot Sabiedrisko pakalpojumu sniedzēju iepirkumu likumu. Iepirkums tiek organizēts saskaņā ar spēkā esošajām Iepirkumu vadlīnijām sabiedrisko pakalpojumu sniedzējiem. Iepirkumu organizē Pasūtītāja Iepirkumu komisija.

	Identifikācijas Nr.
	Identifikācijas Nr. TŪ 2026/13.

	CPV kods 
	CPV kods:  34144520-9 – notekūdeņu autocisternas piegāde.

	Iepirkuma priekšmets 


	Asenizācijas automašīnas piegāde.
Iepirkuma priekšmets: Asenizācijas automašīna – automašīnas kopējais augstums nedrīkst pārsniegt 3860 mm, garums, ieskaitot aprīkojumu, līdz 8000 mm, riteņu bāze ne lielāka par 3500 mm.

Transportlīdzekļa piegāde un garantijas apkalpošana. Piegādes termiņš – 18 mēnešu laikā pēc līguma spēkā stāšanas dienas.
Piegādes adrese – Rīgas iela 14A, Talsi,  Latvija. 

	Garantijas 
	Visai Precei kopumā jānodrošina garantija vismaz 24 mēnešu periodam vai 100 000 km nobraukuma ierobežojumam, bez tvertnes aprīkojuma darba stundu skaita ierobežojuma, no brīža, kad Prece tiek nodota lietotājam. 
Preces garantijas remonts un garantijas apkope jāveic saskaņā ar ražotāja ekspluatācijas noteikumiem. Garantijas remontu un garantijas apkopi veic ražotāja apmācīti tehniskie/mehāniskie speciālisti. Piegādātājam jānodrošina servisa reakcijas laiks – garantijas remonta vai apkopes darbu uzsākšana ne vēlāk kā 24 stundu laikā pēc Pasūtītāja pieteikuma saņemšanas. Rezerves daļu piegāde jānodrošina 3 darba dienu laikā. Servisa centram šasijas apkopei un remontam jāatrodas ne vairāk kā 120 km no Pasūtītāja juridiskās adreses. 

	Saziņa 
	Jautājumi, kas saistīti ar iepirkuma priekšmetu, iesniedzami rakstveidā uz e-pastu: info@talsuudens.lv ne vēlāk kā 6 (sešas) darba dienas pirms piedāvājumu iesniegšanas termiņa beigām.  

Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 4 (četras) darba dienas pirms piedāvājumu iesniegšanas termiņa beigām.

	Iepirkuma procedūras dokumenti un to pieejamība
	Iepirkuma nolikums; 
Pretendenta pieteikuma veidne un pieredze (1. pielikums);

Tehniskās specifikācijas/tehniskā piedāvājuma veidne un finanšu piedāvājums (2. pielikums);

Iepirkuma līguma projekts (3. pielikums).
Pasūtītājs nodrošina brīvu un tiešu elektronisku pieeju iepirkuma procedūras dokumentiem, jebkuriem to grozījumiem, ja tādi tiks veikti, kā arī skaidrojumiem, papildinājumiem un atbildēm uz uzdotajiem jautājumiem Pasūtītāja mājas lapā www.talsuudens.lv sadaļā Iepirkumi un Elektronisko iepirkumu sistēmā (EIS).

	Piedāvājumu iesniegšana 
	Piedāvājumi jāiesniedz līdz Elektronisko iepirkumu sistēmā (EIS) norādītajam Pieteikumu/piedāvājumu iesniegšanas termiņam. 

Pretendents sagatavo un iesniedz vienu piedāvājumu vienā variantā Elektronisko iepirkumu sistēmā (EIS).

	Pretendentu atlases prasības
	Dalība iepirkumā ir brīvi pieejama jebkurai fiziskai vai juridiskai personai, šādu personu apvienībai jebkurā to kombinācijā, kas var nodrošināt iepirkuma līguma izpildi atbilstoši visām iepirkuma prasībām.

	Pretendenta izslēgšanas nosacījumi 
	Komisija pārbauda pretendentu atbilstību spēkā esošajām Iepirkumu vadlīnijām sabiedrisko pakalpojumu sniedzējiem.

	Prasības pretendentam
	Pretendentam (2021.–2025., un 2026. gadā līdz piedāvājuma iesniegšanas termiņam) ir pieredze vismaz vienas jaunas vakuuma vai asenizācijas automašīnas piegādē un tās servisa apkalpošanā.


	Iesniedzamie dokumenti 
	· Pretendenta pieteikums dalībai iepirkumā, kas sagatavots atbilstoši Nolikuma 1.pielikuma veidnei. 

· Ja piedāvājumu iesniedz ārvalstīs reģistrēts pretendents, tad pretendentam jāiesniedz komercdarbību reģistrējošas iestādes ārvalstīs izdota reģistrācijas apliecības kopija. 

· Pretendenta piedāvātās automašīnas ražotāja vai tā pilnvarotā pārstāvja izsniegts dokuments, līgums vai cits dokuments, kas apliecina, ka pretendentam ir tiesības pārdot ražotāja produkciju, apkalpot un uzņemties garantijas saistības. 

· Informācija par pretendenta pieredzi.
· Tehniskais un finanšu piedāvājums.
· Servisu (remontdarbnīcu) saraksts, norādot to adreses, kuros var veikt piedāvātās automašīnas plānotās tehniskās apkopes un remontus, nezaudējot automašīnai noteiktās ražotāja un pārdevēja garantijas, pievienojot servisu (remontdarbnīcu) apliecinājumu par gatavību veikt garantijas remontus un nepieciešamās tehniskās apkopes. Servisu (remontdarbnīcu) atrašanās vieta nedrīkst būt tālāk par 120 km  no Pasūtītāja juridiskās adreses.

	Līguma slēgšanas tiesības
	Līguma slēgšanas tiesības tiks piešķirtas pretendentam, kura piedāvājums būs saimnieciski izdevīgākais ar zemāko cenu un kurš atbilst visām nolikuma prasībām.


Piedāvājuma vērtēšana.

1.
Piedāvājumu vērtēšanu Komisija veic slēgtā sēdē.

2.
Komisija izvērtē, vai piedāvājuma dokumenti sagatavoti un noformēti atbilstoši nolikumā norādītajām prasībām. Ja piedāvājuma dokumenti nav noformēti atbilstoši nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem pretendentiem pārkāpumu, tad pretendents var tikt izslēgts no turpmākās dalības iepirkumā.

3.
Pretendentu kvalifikācijas pārbaudē Komisija pārbauda pretendenta atbilstību nolikumā noteiktajām prasībām pēc nolikumā noteiktajiem un pretendenta iesniegtajiem dokumentiem.

4.
Vērtējot tehnisko piedāvājumu, Komisija pārbauda, vai pretendenta iesniegtais tehniskais piedāvājums atbilst nolikuma 2. pielikumā izvirzītajām prasībām.

5.
Ja pretendenta piedāvājums neatbilst tehniskajā specifikācijā noteiktajām prasībām vai ir mainīti kritēriji vai mērvienības, Komisija lemj par piedāvājuma noraidīšanu.

6.
Ja Komisija konstatē, ka pretendents ir iesniedzis piedāvājuma cenu, kas ir ievērojami zemāka nekā citu pretendentu piedāvātā cena, Komisija var pārbaudīt, vai iesniegtais piedāvājums nav nepamatoti lēts un var pieprasīt paskaidrojumus.

7.
Ja pretendenta finanšu piedāvājums neatbilst nolikumā izvirzītajām prasībām vai finanšu piedāvājums nav iesniegts, Komisija noraida piedāvājumu un izslēdz pretendentu no dalības iepirkumā.

8.
Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja tiek konstatētas aritmētiskas kļūdas, tās tiek labotas. Par labojumu un laboto piedāvājuma summu Pasūtītājs informē attiecīgo pretendentu. Piedāvājuma vērtēšanā tiek ņemta vērā labotā kopsumma.

9.
Ja pretendenta finanšu vai tehniskais piedāvājums neatbilst nolikumā noteiktajām prasībām, vai konstatēts, ka ir mainīti tehniskās specifikācijas parametri vai mērvienības, tā piedāvājums tiek noraidīts.
10.
Pirms līguma slēgšanas Pasūtītājs pārbauda pretendenta atbilstību starptautisko un nacionālo sankciju prasībām.
Lēmuma pieņemšana par līguma slēgšanas tiesību piešķiršanu

11.
 Līguma slēgšanas tiesības tiek piešķirtas pretendentam, kurš:
11.1.
ir iesniedzis atbilstošu tehnisko un finanšu piedāvājumu;

11.2.
piedāvā zemāko cenu bez PVN;

11.3.
uz kuru neattiecas izslēgšanas nosacījumi saskaņā ar nolikumu un spēkā esošajiem normatīvajiem aktiem.

12.
Ja pretendents atsakās slēgt līgumu, Komisija var piešķirt līguma slēgšanas tiesības nākamajam pretendentam ar zemāko cenu, kas atbilst prasībām, vai arī pārtraukt iepirkumu.

13.
Ja neviens piedāvājums neatbilst nolikuma prasībām vai nav iesniegts, Komisija var pieņemt lēmumu pārtraukt iepirkuma procedūru, neizvēloties nevienu piedāvājumu.

14.
Par pieņemto lēmumu Pasūtītājs triju (3) darba dienu laikā informē visus pretendentus, nosūtot paziņojumu uz pretendentu norādītajām elektroniskā pasta adresēm.

Pielikumi:

1. pielikums. Pretendenta pieteikuma un pieredzes veidne.
2. pielikums. Tehniskās specifikācijas/tehnisko piedāvājumu un finanšu piedāvājumu veidne.
3. pielikums. Līguma projekts.
1. pielikums 

Iepirkuma “Asenizācijas automašīnas piegāde” 
Identifikācijas Nr. TŪ 2026/13 nolikumam
Pieteikums dalībai iepirkumā

Iesniedzot šo pieteikumu, vēlamies pieteikt dalību SIA “TALSU ŪDENS” iepirkumā „Asenizācijas automašīnas  piegāde” ar identifikācijas Nr. TŪ 2026/13.
	Pretendenta nosaukums
	

	Reģistrācijas Nr.
	

	Juridiskā adrese
	

	Pārstāvēttiesīgā persona, kura tiesīga slēgt līgumu
	

	Kontaktpersona: vārds, uzvārds, amats 
	

	Tālrunis:
	

	E-pasta adrese:
	

	Bankas rekvizīti 
	


Pretendenta pieredzes apliecinājums
Pretendenta pieredze:

Informācija par pretendenta līdzvērtīgu pieredzi, kurā ietvertas ziņas par cenas ziņā lielākajām piegādēm pēdējo piecu gadu (2021.-2025. gadā un 2026. gadā līdz piedāvājuma iesniegšanai) laikā, norādot piegāžu laikus, pasūtītājus un to kontaktinformāciju. 

	Automašīnas apraksts, raksturlielumi
	Pasūtītājs un pasūtītāja kontaktinformācija. Piegādes laiks

	
	

	
	


1. Mēs apliecinām, ka mēs varam veikt asenizācijas automašīnas piegādi saskaņā ar piedāvājumā noteikto piegādes termiņu Pasūtītāja norādītajā adresē. 

2. Mēs apliecinām, ka uz Pretendentu neattiecas nolikumā noteiktie izslēgšanas nosacījumi.
3. Mēs apliecinām, ka visā garantijas periodā mēs varam veikt regulāras apkopes, atbilstoši Nolikuma prasībām.
4. Mēs apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgajās institūcijās un pie mūsu klientiem. 

5. Ar šo mēs uzņemamies pilnu atbildību par iesniegto dokumentu un tajos ietvertās informācijas atbilstību iepirkuma dokumentu prasībām. 
	Paraksttiesīgā vai pilnvarotā persona
	

	Amats
	

	Datums
	

	Paraksts
	


2. pielikums

Iepirkuma “Asenizācijas automašīnas piegāde” 
Identifikācijas Nr. TŪ 2026/13 nolikumam
Tehniskā specifikācija
Tehniskā piedāvājuma un finanšu piedāvājuma veidne
Iepirkumam “Asenizācijas automašīnas piegāde”

	
	Pasūtītāja prasības
	Pretendenta piedāvājums

	
	Automašīnas ražotājs / modelis
	

	
	Aprīkojuma ražotājs
	


	1.

	VISPĀRĒJĀS PRASĪBAS
	

	1.1.
	Precei jābūt jaunai, iepriekš nelietotai un ražotai ne agrāk kā 2026. gadā. Precei jāatbilst Latvijas Republikas normatīvo aktu, tai skaitā Ceļu satiksmes noteikumu, prasībām. Precei un tās aprīkojumam jāatbilst Eiropas Savienības kvalitātes un drošības prasībām, un tiem jābūt marķētiem ar CE atbilstības marķējumu.
	

	1.2.
	Transportlīdzekļa mērķis ir notekūdeņu, dūņu savākšana un pārvadāšana.
	

	1.3.
	Piedāvājumā jāiekļauj pilna piedāvātās Preces tehniskā dokumentācija latviešu valodā saskaņā ar Tehniskajā specifikācijā noteiktajām prasībām. Jānorāda aprīkojuma mezglu ražotājus un tīmekļa vietnes. Iekārtu kontroles datiem jābūt metriskajā sistēmā.
	 

	1.4.
	Precei jābūt reģistrētai LR kā īpaša automašīna (kravas cisterna), aprīkotai ar transportlīdzekļa numura zīmēm. Reģistrāciju un pirmo tehnisko apskati (TA) CSDD veic Piegādātājs uz Pasūtītāja vārda. Izmaksas, kas saistītas ar reģistrāciju, TA un transportlīdzekļa valsts nodevu sedz Piegādātājs. Reģistrācijas un TA veikšanas procesā CSDD pieaicināms Pasūtītāja pārstāvis.
	

	1.5.
	Preces bezatteikuma darbība jānodrošina pie gaisa temperatūras ziemā no -15°C vasarā līdz +35°C.
	

	1.6.
	Automašīnai un aprīkojumam jābūt ražotam vai sertificētam ES.
	

	1.7.
	Iekārtām jābūt ar CE drošības sertifikātu.
	

	1.8.
	Pretkorozijas aizsardzības apstrāde.
	

	1.9.
	Pretendentam jāiesniedz asenizācijas iekārtas ražotāja vai tā pilnvarotā pārstāvja izsniegts dokuments, kas apliecina pretendenta tiesības piegādāt attiecīgā ražotāja produkciju un nodrošināt tās garantijas un pēcgarantijas apkalpošanu vai organizēt tās veikšanu atbilstoši ražotāja noteiktajām prasībām.
	

	2.
	DZINĒJS UN ŠASIJA
	

	2.1.
	Abu tiltu piedziņa (4x4), atslēdzams priekšējais tilts. Pilna masa līdz 18,00 t. Lietderīgā kravnesība – pilns cisternu tilpums un aprīkojums. Automašīnas šasijai jāatbilst uzstādāmā aprīkojuma radītajai slodzei.
	

	2.2.
	Preces kopējais augstums nedrīkst pārsniegt 3860 mm, garums, ieskaitot aprīkojumu, līdz 8000 mm, riteņu bāze ne lielāka par 3500 mm.
	

	2.3.
	Ass slodze uz priekšējo asi ir vismaz 5500 kg, uz aizmugurējo asi - vismaz 10 500 kg.
	

	2.4.
	Dīzeļdzinējs, ar tiešo degvielas iešprici un turbīnu, minimālā jauda vismaz 200 kW.  Gāzu izplūde atbilstoši EURO 6 prasībām. Ātruma ierobežotājs 100 km/h.
	

	2.5.
	Dzinējam jābūt aprīkotam ar sistēmu, kas ziemā atvieglo automašīnas iedarbināšanu. Jābūt degvielas sildīšanas sistēmai, apsildāmam degvielas filtram ar ūdens separatoru.
	

	2.6.
	Automātiskā pārnesumkārba. Aizmugurē sapārotie riteņi ar paaugstinātas caurejamības vissezonas riepām R22,5 + Rezerves ritenis. Nāk komplektā ar auto pacēlāju un atslēgām tā nomaiņai. Pacēlāja celtspēja ir vismaz 10 t. Aizmugurējo riteņu spārni ar dubļu aizsargiem.
	

	2.7.
	Degvielas tvertne ar tilpumu vismaz 130 litri. Aizslēdzams degvielas tvertnes vāciņš. AdBlue tvertne, ne mazāk kā 30 litri.
	

	2.8.
	Priekšējie un aizmugurējie pret šļakatu dubļu sargi.  
	

	2.9.
	Ventiļu pagarinājumi aizmugurējiem (iekšējiem) diskiem. Pneimo vads riepu pumpēšanai vismaz 15m.
	

	2.10.
	Automātiskās dienas gaismas LED. Tuvās un tālās gaismas, miglas, gabarīta un pagrieziena rādītāja lukturi atbilstoši ES standarta prasībām. Aizmugurējie lukturi ar metāla aizsargrežģi. Lukturu gaismas tāluma korekcija.
	

	2.11.
	Aizmugurējā tilta diferenciāļa bloķētājs.
	

	2.12.
	Elektroniska bremžu vadība (ietverot pret izbuksēšanas sistēmu ar atslēgšanas funkciju).
	

	2.13.
	Kompresora ražība atbilstoši uzstādītajam aprīkojumam un minimālais spiediens pie max ražības vismaz  8 bar. Jaudas noņēmēji ar atbilstošu jaudu un pievienojumiem uzstādāmajam aprīkojumam
	

	2.14.
	Kabīne hidrauliski paceļama. Sēdvietas vadītājam un vismaz 1 pasažierim. Abu sēdekļu amortizācija ar iebūvētu 3 punktu drošības jostu sēdeklī. Centrālā atslēga ar tālvadības pulti.
	

	2.15.
	Apsildāmi un elektriski regulējami sfēriskie atpakaļskata spoguļi ar apsildāmiem platleņķa spoguļiem abās pusēs un tuvskata spoguli pasažieru pusē. Priekšskata spogulis. Elektriski logu pacēlāji. Aklās zonas kamera
	

	2.16.
	Kondicionieris. Stūres pastiprinātājs. Kruīza kontrole. Imobilaizers. Digitālais tahogrāfs 2 vadītājiem un programma tahogrāfa datu nolasīšanai. Audiosistēma ar ”Handfree" brīvroku sistēmu. Regulējams stūres augstums un slīpums. Papildus gumijas paklāji. Atpakaļskata skata kamera un monitors integrēts kabīnes panelī.
	

	2.17.
	Āra temperatūras rādītājs, vadītāja info sistēma (ar pilnu vizuālo kontroli), degvielas patēriņa kontroles rādītājs, borta kompjūters. USB uzlādes iespēja.
	

	2.18.
	Ražotāja uzstādīts imobilaizers.
	

	2.19.
	Akumulatora ietilpība vismaz 2x170 Ah.
	

	2.20.
	Vējstiklam jābūt apsildāmam.
	

	2.21.
	Automašīnas krāsai jābūt neitrālai – baltai, gaiši pelēkai vai citai gaišai krāsai.
	

	3.
	TVERTNES UN APRĪKOJUMS
	

	3.1.
	Dūņu tvertne - tilpums vismaz 4 m3 un ne vairāk kā 4,5 m3. Tvertne no tērauda ar vismaz 6 mm sieniņu biezumu ar iekšējām stabilizējošām starpsienām. Tvertne lai izturētu maksimālo vakuumu -1 bārs un spiedienu 2 bāri; tā ir pārbaudīta un sertificēta darba spiedienam 1,5 bāri.

Pretkorozijas aizsardzība pulverkrāsota.
	

	3.2.
	Tvertnes iztukšošana, paceļot tvertni ar hidrauliskā cilindra palīdzību vismaz 25º leņķī (tvertnes pacelšanas leņķim jānodrošina pilnīga nogulšņu izvadīšana) attiecībā pret transportlīdzekļa garenisko asi. Hidrauliskais cilindrs ar drošības bloķēšanas mehānismu un mehānisku atbalstu paceltai tvertnei.
	

	3.3.
	Tvertnes aizmugurē slīpa tekne no nerūsējošā tērauda, lai aizsargātu iekārtu no netīrumiem iztukšošanas laikā. Tvertnes aizmugurē vismaz 80º leņķī ir uzstādīts hidrauliski atverams vāks ar aizsardzību pret spontānu nolaišanos/kritienu. Vāka izmērs ir vienāds ar visu tvertnes diametru. Lai nodrošinātu vāka hermētiskumu, tiek izmantotas uzticamas blīves. Aizvērtā stāvoklī vāks ir fiksēts ar hidrauliskām slēdzenēm, kuras tiek vadītas centrāli no vadības paneļa.
	

	3.4.
	Tvertnes aizmugurējā vāka apakšējā daļā ir uzstādīta tvertnes uzpildes caurule ar pneimatisko vārstu un ātrās savienošanas savienotāju "PERROT" (vai ekvivalents) ar 4 collu (DN100) aizbāzni, bet tvertnes iekšējā daļā - sifons.
	

	3.5.
	Tvertnes aizmugurējā vāka apakšējā daļā ir uzstādīta tvertnes iztukšošanas caurule ar pneimatisko vārstu un ātrās savienošanas savienotāju "PERROT" (vai ekvivalents) ar 6 collu (DN150) aklo aizbāzni.
	

	3.6.
	Tvertnes uzpildes līmenim jābūt vizuāli kontrolējamam, aizmugurē ir uzstādīta ārējā skala.
	

	3.7.
	Vismaz divas aizsardzības līmeņi pret netīrumu iekļūšanu vakuumsūknī sistēmas. Viena sistēmas pieslēgumā pie mucas, otra priekškamerā ar netīrumu notecināšanu, vismaz četrvirzienu sūkšanas/spiediena vārsts un iespēja atbrīvot sistēmas spiedienu. Vakuuma un pārspiediena drošības vārsti.
	

	3.8.
	Ar gaisu dzesēts, nepārtrauktas darbības vakuumsūknis ar jaudu vismaz 850 m³/h. Aprīkots ar sieta filtru aizsardzībai pret cietajām daļiņām un pārpildīšanu. Sūkņa izplūdes sistēma ar trokšņu slāpētāju un eļļas separatoru. 
	

	3.9.
	Sūkšanas caurule DN 100  2x3 m gara. Caurulēm jābūt aprīkotām ar papildus vienu otrā ievietojamiem veidgabaliem to savstarpējai savienošanai (“Perrot” vai ekvivalents). Jābūt ežektortipa (ar papildus gaisa piesūci) sūkšanas caurulei DN100 no alumīnija, cinkots vai nerūsējošā tērauda.
	

	3.10.
	No alumīnija, cinkots vai nerūsējošā tērauda PERROT (vai ekvivalents) reducēšana no DN 150 līdz DN 100.
	

	3.11.
	Tvertnes labajā sānā uzstādāma noslēdzama nerūsējoša tērauda uzglabāšanas kaste instrumentu un šļūteņu glabāšanai, virs tās atvērta tipa siles šļūteņu  glabāšanai.  Tvertnes kreisajā sānā atvērta tipa siles šļūteņu  glabāšanai.
	

	3.12.
	2 āķi uz aizmugurējā vāka, ko izmanto, lai aptītu iesūkšanas šļūtenes ap tvertni no vienas paletes uz otru
	

	3.13.
	Nerūsējošā tērauda atkritumu tvertne (perforēta) ar minimālo tilpumu 50 litri, kas atrodas transportlīdzekļa kreisajā pusē.
	

	3.14.
	Plastmasas tvertne tīram ūdenim un ziepēm roku mazgāšanai, atbalsta konstrukcija satiksmes konusiem, atstarojošas sarkanas svītras gar visu aizmugurējo bortu, atstarojošas baltas svītras uz glabāšanas nodalījuma durvīm un kabīnes sāniem,

nerūsējošā tērauda pārsegs starp tvertni un kabīni (ar nelielām atveramām durvīm).
	

	4.
	VADĪBA UN SPECIĀLAIS APRĪKOJUMS
	

	4.1.
	Iekārtas ieslēgšana/izslēgšana jānodrošina pie ieslēgta dzinēja. Papildus nodalījums vakuumsūkņa vadībai tvertnei aizmugurē. Vadības panelis ar apgaismojumu, aizvērts un noslēdzams.
	

	4.2.
	Vadības panelim jāspēj vadīt un uzraudzīt iekārtas (dzinēja apgriezienus, vakuumsūkņa ieslēgšanu/izslēgšanu, dūņu tvertnes vakuuma neitrālā spiediena maiņu, LED apgaismojumu, avārijas apturēšanu, aizmugurējo tvertnes vāku, tvertnes iztukšošanu).
	

	4.3.
	Radiovadāma tālvadības pults, kas darbojas vismaz 100 m attālumā no transportlīdzekļa un ar kuru var vadīt galvenās darbības funkcijas.

Vadības panelim jābūt aprīkotam ar visām notekūdeņu savākšanas transportlīdzekļa galvenajām vadības funkcijām. Vadības paneļa aizsardzības klase ir IP 65.
	

	4.4.
	Vakuuma iekārtas darbības laika skaitītājs.
	

	4.5.
	Avārijas trijstūris.  Alumīnija kāpnes 3 m, kas stiprinātas pie tvertnes.
	

	4.6.
	Pirmās medicīniskās palīdzības komplekts. Pulvera ugunsdzēšamais aparāts, vismaz 4 kg, nostiprinātam kabīnē. Atstarojošā veste 2 gb.
	

	4.7.
	Automašīnas sānu un aizmugurējās daļas drošības konstrukcijas atstarotāji ar krāsojumu saskaņā ar CSN prasībām. 

2 oranžas LED mirgojošas signālgaismas                     (stroboskopi) cisternas aizmugurē un 2 mašīnas priekšā.
	

	4.8.
	Vismaz divi luksofora signāllukturi transportlīdzekļa priekšpusē un vismaz divi aizmugurē. Luksofora signāllukturi ir uzstādīti tā, lai tie būtu redzami no visām transportlīdzekļa pusēm.
	

	4.9.
	LED darba apgaismojums mašīnas aizmugurējā daļā darbam tumšā diennakts laikā, jānodrošina arī mašīnas sānu redzamība. 
	

	4.10.
	Atpakaļgaitas pārnesuma skaņas brīdinājuma signāls. Atpakaļgaitas TV kamera tvertnes aizmugurē augšējā daļā (lai var redzēt aprīkojumu), kas nodrošināta ar pret putekļu aizsardzību. Kameras monitors integrēts automašīnas kameras ekrānā.
	

	4.11.
	Iekārtas galvenajiem eļļošanas punktiem jābūt savienotiem ar centrālo eļļošanas sistēmu ar automātisko eļļošanas sūkni.
	

	5.
	APMĀCĪBAS UN GARANTIJAS
	

	5.1.
	Iesniedzama transporta un iekārtu tehniskā dokumentācija latviešu valodā, ieskaitot ekspluatācijas rokasgrāmatu, rezerves daļu katalogu, uzturēšanas un apkopes instrukciju. 
	

	5.2.
	Iesniedzama apmācības programma. Apmācība veicama latviešu valodā vismaz 2 darbiniekiem. Jānodrošina apmācība preces piegādes vietā.
	

	5.3.
	Visai Precei kopumā jānodrošina garantija vismaz 24 mēnešu periodam vai 100 000 km nobraukuma ierobežojumam, bez tvertnes aprīkojuma darba stundu skaita ierobežojuma, no brīža, kad Prece tiek nodota lietotājam. Nodošana tiek dokumentēta ar pieņemšanas–nodošanas aktu starp Pasūtītāju un Piegādātāju.
	

	5.4.
	Preces garantijas remonts un garantijas apkope jāveic saskaņā ar ražotāja ekspluatācijas noteikumiem. Garantijas remontu un garantijas apkopi veic ražotāja apmācīti tehniskie/mehāniskie speciālisti. Piegādātājam jānodrošina servisa reakcijas laiks – garantijas remonta vai apkopes darbu uzsākšana ne vēlāk kā 24 stundu laikā pēc Pasūtītāja pieteikuma saņemšanas. Rezerves daļu piegāde jānodrošina 3 darba dienu laikā. Servisa centram šasijas apkopei un remontam jāatrodas ne vairāk kā 120 km no Pasūtītāja juridiskās adreses.
	

	5.5.
	Garantijas periodā jānodrošina Preces bezmaksas garantijas remonts Preces glabāšanās vietā. Iekļaujot nepieciešamo rezerves daļu, materiālu bezmaksas piegādi un nomaiņu, nepieciešamības gadījumā evakuatora izmaksas, kas saistītas ar transportēšanu uz servisa vietu.
	

	5.6.
	Piedāvājumā jāiekļauj rezerves daļas, materiāli, kas saskaņā ar ražotāja ekspluatācijas noteikumiem obligāti jānomaina garantijas perioda laikā.
	

	5.7.
	Jāsniedz informācija par rezerves daļu pieejamību (vietu, laiku) pēc garantijas periodā.
	

	6.
	PIEGĀDE
	

	6.1.
	Piegādes termiņš - ne vēlāk kā 18 (astoņpadsmit) mēnešu laikā no līguma parakstīšanas dienas.
	

	6.2.
	Piegādes vieta - Rīgas iela 14a, Talsi, Talsu novads.
	


	Finanšu piedāvājums, cena EUR bez PVN 

	

	Kopējā piedāvājuma cena ar PVN


	


3. Pielikums
Iepirkuma „Asenizācijas automašīnas piegāde” 

Identifikācijas Nr. TŪ 2026/13 nolikumam
PIEGĀDES LĪGUMS (projekts)
par asenizācijas automašīnas piegādi
	Talsos,
	     Līguma datums ir tā elektroniskas

 parakstīšanas datums


________________ (turpmāk – Pārdevējs), vienotais reģistrācijas numurs (reģistrācijas numurs)  tās _________________ personā,  no vienas puses, un SIA “TALSU ŪDENS” (turpmāk –  Pircējs), vienotais reģistrācijas numurs 49003000076, tās valdes locekļa __________________ personā , no otras puses, Pārdevējs un Pircējs atsevišķi vai kopā saukti – Puse/Puses, pamatojoties uz Iepirkuma „Asenizācijas automašīnas piegāde”, identifikācijas Nr. TŪ 2026/13,  (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets 

1.1. Pārdevējs pārdod, bet Pircējs pērk  ______________ ___________________ (marka, modelis) (turpmāk – Automašīna), pamatojoties uz Iepirkumu komisijas 2026.gada ……………lēmumu atbilstoši iepirkuma nolikuma prasībām, saskaņā ar Līguma un Līguma 1.pielikumā pievienotā Tehniskās specifikācijas-Tehniskā piedāvājuma un finanšu piedāvājuma nosacījumiem.
2. Līguma summa un norēķinu kārtība

2.1. Līguma cena, saskaņā ar Pretendenta pieteikumu dalībai iepirkumā, ir _________EUR (<summa ar vārdiem> euro) bez PVN, PVN 21%________EUR (<summa ar vārdiem> euro), kopējā Līguma summa ir _________EUR (<summa ar vārdiem> euro).
2.2. Automašīnas cena ir norādīta Pretendenta pieteikumā dalībai iepirkumā un tajā ir ietvertas visas izmaksas, kas saistītas ar Automašīnas piegādi, tai skaitā reģistrāciju Ceļu satiksmes drošības direkcijā (turpmāk-CSDD) uz Pircēja vārda, tehniskās apskates veikšana, ir ietverti nodokļi, nodevas, kā arī Automašīnas piegādes izdevumi līdz piegādes vietai, Automašīnas maiņa neatbilstības gadījumā, un citas ar Līguma savlaicīgu un kvalitatīvu izpildi saistītās izmaksas.
2.3. Samaksu par piegādāto Automašīnu Pircējs veic pēc  pavadzīmes saņemšanas _________EUR (<summa ar vārdiem> euro) apmērā, 10 (desmit) dienu laikā pēc Automašīnas pieņemšanas - nodošanas akta abpusējas parakstīšanas. Samaksu par Automašīnu Pircējs veic pie nosacījuma, ka tas ir saņēmis Automašīnas reģistrēšanas CSDD uz Pircēja vārda, norādot Pircēju kā īpašnieku, apliecinošu dokumentu. 

2.4. Pārdevējs rēķinus iesniedz elektroniskā veidā, ievērojot spēkā esošo normatīvo aktu prasības par elektronisko un strukturēto elektronisko rēķinu apriti. Ja normatīvie akti neparedz obligātu strukturēta elektroniskā rēķina izmantošanu, Pārdevējs ir tiesīgs iesniegt elektroniski sagatavotu rēķinu, nosūtot to uz Pircēja norādīto elektroniskā pasta adresi: ____________. Elektroniski nosūtīts rēķins ir uzskatāms par saņemtu nākamajā darba dienā pēc tā nosūtīšanas, ja Puses nav vienojušās citādi. 
3. Automašīnas piegādes kārtība
3.1. Pārdevējs piegādā Automašīnu Pircējam Talsos, Rīgas iela 14A, ne vēlāk kā 18 mēnešu laikā no Līguma spēkā stāšanās dienas, ievērojot Līguma un tā pielikuma noteikumus un iepriekš saskaņojot piegādes laiku ar Pircēju.

3.2. Automašīna ir uzskatāma par piegādātu dienā, kad Pušu pilnvarotās personas ir parakstījušas Automašīnas pieņemšanas – nodošanas aktu.

3.3. Pārdevējs piegādā Automašīnu tādā tehniskā stāvoklī, lai Pircējs to varētu lietot nekavējoties bez jebkādiem ierobežojumiem. Automašīnai jāatbilst Līguma pielikumos noteiktajām prasībām, kvalitātes standartiem, tehniski normatīvajai dokumentācijai un Automašīnai ir jābūt lietošanai drošai. Automašīnai jāveic pilna tehniskā pārbaude. Automašīna ir jauna, iepriekš nelietota, tai nav konstatēti nekādi defekti un tā nav cietusi ceļu satiksmes negadījumā.
3.4. Nododot Automašīnu Pircējam, Pārdevējs nodod Pircējam visus dokumentus, kas attiecas uz Automašīnu, tai skaitā garantijas dokumentus, servisa grāmatiņu, Automašīnas lietošanas noteikumus, kā arī veic īsu Pircēja darbinieka, kurš lietos Automašīnu, instruktāžu par Automašīnas ekspluatācijas noteikumiem, tai skaitā par Automašīnas aprīkojumu un tā darbības principiem. 
3.5. Pieņemot Automašīnu, Pircējs pēc saviem ieskatiem ir tiesīgs veikt Automašīnas iepriekšēju pārbaudi – izmēģinājumu braucienus, lai pārliecinātos par Automašīnas atbilstību Līguma un tā pielikumu prasībām. Pircējs pēc saviem ieskatiem pie Automašīnas pieņemšanas ir tiesīgs pieaicināt ekspertu.
3.6. Automašīnas pieņemšanas - nodošanas aktu Pircējs paraksta pēc Automašīnas pārbaudes, kad ir guvis pārliecību par Automašīnas atbilstību Līguma un tā pielikumu prasībām. Ja Pircējs konstatē Automašīnas neatbilstību Līguma un tā pielikumu prasībām, Pircējs neparaksta pieņemšanas – nodošanas aktu un vienas darba dienas laikā no Automašīnas nogādāšanas Līguma 3.1.punktā noteiktajā vietā nosūta Pārdevējam rakstveida pretenziju. Pārdevējam Pušu rakstiski saskaņotā termiņā, bet ne ilgāk kā 30 kalendāro dienu laikā, ir pienākums novērst konstatētās Automašīnas nepilnības vai piegādāt citu Līguma un tā pielikumiem atbilstošu automašīnu. Piegādes kavējumā tiek ieskaitīts viss laiks, kas pārsniedz Līguma 3.1.punktā minēto termiņu.
3.7. Pircēja pilnvarotās personas paraksts uz Automašīnas pieņemšanas – nodošanas akta un pavadzīmes apliecina, ka Pircējs ir pieņēmis Automašīnu, Pārdevējs ir iesniedzis Pircējam Līguma 3.4.punktā noteiktos dokumentus un veicis Pircēja darbinieka instruktāžu un Automašīna ir nodota Pircējam īpašumā.

3.8. Pārdevējs veic Automašīnas reģistrāciju CSDD uz Pircēja vārda, un nodod Pircējam CSDD reģistrētu transportlīdzekli ne vēlāk kā nākamajā dienā pēc tam, kad Pušu pilnvarotās personas ir parakstījušas Automašīnas pieņemšanas – nodošanas aktu un Automašīnas pavadzīmi. 

3.9. Pārdevējam ir pienākums Līguma darbības laikā nekavējoties rakstiski brīdināt Pircēju par neparedzētiem apstākļiem, kādi radušies no Pārdevēja neatkarīgu iemeslu dēļ un kuru dēļ var tikt kavēta Līguma izpilde.
4. Pārdevēja apliecinājumi un garantijas noteikumi

4.1. Pārdevējs apliecina, ka tam ir visas nepieciešamas atļaujas Automašīnas pārdošanai un ka tam ir tiesības uzņemties garantijas saistības, kā arī nodrošināt tehniskās apkopes un remontu garantijas laikā.

4.2. Pārdevējs Automašīnai nodrošina 24 (divdesmit četru) mēnešu vai 100 000 km nobraukuma (atkarībā no tā, kurš nosacījums iestājas pirmais) garantiju. Garantija iestājas pēc Automašīnas  pieņemšanas - nodošanas akta abpusējas parakstīšanas.

4.3. Garantija ir spēkā, ja Pircējs ievēro Automašīnas ražotāja noteiktos ekspluatācijas noteikumus un tā neattiecas uz Automašīnas bojājumiem, kas radušies nepareizas Automašīnas lietošanas rezultātā vai, lietojot Automašīnu neatbilstoši lietošanas noteikumiem.

4.4. Ja Pircējs Līguma 4.2. punktā noteiktajā garantijas laikā Automašīnai konstatē defektus un/vai bojājumus, tas nosūta Pārdevējam pretenziju. Pārdevējs izskata Pircēja iesniegto pretenziju ne vēlāk kā 5 (piecu) darba dienu laikā pēc pretenzijas saņemšanas un veic Automašīnas diagnostiku un sastāda un paraksta Defektu aktu, kurā vienojas ar Pircēju par defektu un/vai neatbilstības novēršanas kārtību un termiņiem.

4.5. Līguma 4.2.punktā norādītajā Automašīnas garantijas laikā Pārdevējs bez maksas novērš piegādātās Automašīnas bojājumus un trūkumus, nodrošinot remontu atbilstoši ražotāja noteiktajam vai nepieciešamības gadījumā apmainot to pret jaunu, Līguma noteikumiem atbilstošu automašīnu saprātīgā termiņā, bet ne ilgāk kā 30 kalendāro dienu laikā, ja vien rezerves daļu piegādes termiņš nav ilgāks. Ja Automašīnas bojājumu vai trūkumu var novērst, veicot remontu, bet remonta ilgums pārsniedz šajā apakšpunktā noteikto termiņu, Pārdevējs uz remonta laiku nodrošina Automašīnas aizstāšanu ar līdzvērtīgu automašīnu.

5. Pušu atbildība un strīdu atrisināšana

5.1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Līguma izpildes laikā un garantijas laikā nodarītos tiešos zaudējumus, ja tādi ir radušies Puses prettiesiskas (neatļautas) rīcības rezultātā, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

5.2. Ja Pārdevējs pārkāpj Līguma 3.1.punktā noteikto Automašīnas piegādes termiņu, Pircējam ir tiesības pieprasīt Pārdevējam līgumsodu 0,1 % (nulle, komats, viens procents) apmērā  no Pretendenta pieteikumā dalībai iepirkumā noteiktās Automašīnas cenas par katru nokavējuma dienu, bet ne vairāk kā 10 % no Automašīnas cenas.  Ja kavētās dienas ir vairāk par 20 (divdesmit), Pircējs ir tiesīgs atteikties no pasūtītās Automašīnas un vienpusēji izbeigt Līgumu.

5.3. Ja Pārdevējs garantijas laikā neievēro Līguma 4.4. punktā noteikto Automašīnas diagnostikas un Defektu akta parakstīšanas termiņu, Pārdevējs maksā Pircējam līgumsodu 50,00 EUR (piecdesmit euro un 00 centi) apmērā par katru nokavēto dienu līdz pilnīgai Automašīnas trūkumu novēršanai.

5.4. Ja Pārdevējs garantijas laikā neievēro Līguma 4.5. punktā noteikto Automašīnas trūkumu novēršanas termiņu, Pārdevējs maksā Pircējam līgumsodu 75,00 EUR (septiņdesmit pieci euro un 00 centi) apmērā par katru nokavēto dienu līdz pilnīgai Automašīnas trūkumu novēršanai.

5.5. Ja Pircēja vainas dēļ tiek kavēts Līguma 2.3. punktā noteiktais samaksas termiņš, Pārdevējam ir tiesības prasīt līgumsodu 0,1 % (nulle, komats, viens procents) apmērā no kavētās maksājuma summas par katru nokavēto dienu, bet ne vairāk kā 10 % no kavētās maksājuma summas. Ja Pircējs kavē samaksu ilgāk par 30 dienām, tad Pārdevējam ir tiesības lauzt Līgumu.

5.6. Līgumsoda samaksa neatbrīvo Puses no Līguma saistību izpildes.

5.7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā pēc Pircēja juridiskās adreses Latvijas Republikas normatīvajos aktos noteiktajā kārtībā.

6. Līguma izpildē apakšuzņēmēju nomaiņa un jaunu apakšuzņēmēju piesaiste

6.1. Pārdevējs 5 (piecu) darbdienu laikā pēc Līguma noslēgšanas iesniedz Pircējam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Pārdevēja apakšuzņēmēju apakšuzņēmējus. Līguma izpildes laikā Pārdevējs paziņo Pircējam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.

6.2. Pārdevējs nav tiesīgs bez saskaņošanas ar Pircēju veikt personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai gadījumā, ja Pārdevējs, piedāvājot šāda veida izmaiņas ievērojis Līguma, nolikuma un normatīvā regulējuma prasības. 
6.3. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
6.4. Pircējs pieņem lēmumu atļaut vai atteikt iepirkumā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7. Nepārvarama vara

7.1. Puses neatbild par savu pienākumu neizpildi, ja tai par pamatu ir bijusi nepārvarama vara. Nepārvarama vara Līguma kontekstā ir notikums, kas liedz pildīt Līguma pienākumus un nebija iepriekš paredzams Līguma noslēgšanas laikā, un nav atbildīgās Puses izraisīts vai veicināts.

7.2. Puse, kurai kļuvis neiespējami izpildīt Līguma saistības vai Līguma pienākumu izpilde tiek apdraudēta Līguma 7.1.punktā minēto apstākļu dēļ, 24 (divdesmit četru) stundu laikā paziņo otrai Pusei par šādu apstākļu rašanos vai izbeigšanos, pieņemot sakaru pieejamību.

7.3. Pēc nepārvaramas varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk kā vienu mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
8. Līguma darbības termiņš. Līguma grozīšanas un izbeigšanas nosacījumi

8.1. Līgums stājas spēkā dienā, kad to parakstījušas abas Puses un ir spēkā līdz visu Līgumā minēto saistību pilnīgai izpildei.

8.2. Par Līguma grozījumiem un papildinājumiem, izņemot Līguma 9.3.punktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
8.3. Līguma grozījumus drīkst izdarīt tikai Līgumā, iepirkuma dokumentos un spēkā esošajos normatīvajos aktos paredzētajos gadījumos.

8.4. Līguma izpildes termiņš var tikt pagarināts, ja Līguma savlaicīga izpilde nav iespējama, tostarp, bet ne tikai, dēļ ģeopolitiskās situācijas radītās izejmateriālu un preču nepieejamības vai piegāžu kavējumiem, par laiku, kas nepārsniedz to, kas nepieciešams attiecīgo piegāžu saņemšanai, ievērojot arī kavējumu pamatoto ietekmi uz saistītajiem procesiem.

8.5. Ja Puses konstatē, ka Līguma izpilde var tikt ilgstoši traucēta vai pastāv iespēja, ka nākotnē Līguma izpilde būs neiespējama Līguma 8.punktā minēto iemeslu dēļ, Puses izvērtē citas rīcības alternatīvas (t.sk. tehniskā risinājuma precizēšana, ja tā pieļaujama saskaņā ar Līgumu, Līguma izpildes apturēšana, Līguma izbeigšana).

8.6. Līgumu pirms termiņa var izbeigt Pusēm savstarpēji rakstveidā par to vienojoties.

8.7. Pircējam ir tiesības vienpusēji izbeigt Līgumu, nosūtot Piegādātājam rakstisku paziņojumu vismaz 5 (piecas) darba dienas iepriekš, šādos gadījumos: 

8.7.1. Pārdevējs nepiegādā Automašīnu bez objektīvi pamatota iemesla, ilgāk par 2 (divām) nedēļām, no Līguma 3.1.punktā noteiktā piegādes termiņa iestāšanās;

8.7.2. Pārdevējs piegādājis Līguma prasībām neatbilstošu vai nekvalitatīvu Automašīnu, par ko ir sastādīts akts par konstatētajiem trūkumiem; 

8.7.3. Pārdevējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

8.7.4. Pārdevējs Līguma noslēgšanas vai Līguma izpildes laikā pārkāpis normatīvos 
aktus attiecībā uz Līguma slēgšanu vai izpildi;

8.7.5. ir pasludināts Pārdevēja maksātnespējas process vai iestājas citi apstākļi, kas liedz vai liegs Pārdevējam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;

8.7.6. Pārdevējs neizpilda kādu citu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;

8.7.7. Pārdevējs Pircējam nodarījis zaudējumus, kā arī citos normatīvajos aktos norādītajos gadījumos;

8.7.8. Pārdevējs ir patvaļīgi pārtraucis Līguma izpildi, tai skaitā Piegādātājs nav sasniedzams juridiskajā adresē vai deklarētajā dzīvesvietas adresē;

8.7.9. ja Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, saskaņā ar Starptautisko un Latvijas Republikas nacionālo sankciju likumā paredzēto vai uz Pārdevēju ir attiecināmas 2022.gada 8.aprīļa Regulas 5.k panta 1.punktā noteiktās sankcijas; kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pircējam tie nebija zināmi.
8.8. Līguma izbeigšana Līguma 8.7. punktā minētajos gadījumos nav pamats zaudējumu atlīdzības vai cita veida kompensācijas izmaksai Pārdevējam vai jebkādu sankciju piemērošanai Pircējam.

8.9. Pārdevējam ir tiesības vienpusēji izbeigt Līgumu, nosūtot Pircējam rakstisku paziņojumu vismaz 10 (desmit) darba dienas iepriekš, ja Pircējs kavē maksājumu veikšanu par vairāk nekā 20 (divdesmit) dienām.

8.10. Ja Pārdevējs lauž noslēgto Līgumu bez attaisnojošiem iemesliem, tam ir pienākums atlīdzināt Pircējam citus tiešos zaudējumus, kas radušies Līguma laušanas rezultātā.

8.11. Ja Pārdevējs nepilda ar Līgumu uzņemtās saistības vai ja Līgums tiek pārtraukts Pārdevēja vainas dēļ, Pārdevējam ir pienākums maksāt līgumsodu 10 (desmit) %  apmērā no Līgumcenas.

9. Citi noteikumi

9.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

9.2. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

9.3. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētās Pušu kontaktpersonas, tad tā nekavējoties, bet ne vēlāk kā piecu darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei septītajā darba dienā pēc tā nosūtīšanas dienas.

9.4. Puses apstrādā personas datus tikai normatīvajos aktos noteiktajā apjomā un ievērojot Vispārīgās datu aizsardzības regulas prasības.

9.5. Puses nosaka šādas kontaktpersonas Līguma izpildes jautājumu risināšanai:

9.5.1. no Pārdevēja puses - ______________, tālr._________, e-pasts:_______________. Pārdevēja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pārdevēju un Pircēju, sniegt informāciju Pircējam, nodrošināt ar Līgumu saistītās dokumentācijas nodošanu/pieņemšanu, nodrošināt Automašīnas nodošanu, kā arī veikt citas darbības, kas saistītas ar pienācīgu Līgumā paredzēto saistību izpildi;

9.5.2. no Pircēja puses - ________________, tālr. _________, e-pasts:________________. Pircēja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pircēju un Pārdevēju, pieprasīt no Pārdevēja informāciju, sniegt informāciju Pārdevējam, nodrošināt ar Līgumu saistītās dokumentācijas nodošanu/pieņemšanu, nodrošināt Automašīnas pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā.

9.6. Līgums sagatavots elektroniska dokumenta veidā un parakstīts ar drošu elektronisko parakstu. 

9.7. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:

9.7.1. 1.pielikums – Tehniskais piedāvājums/ finanšu piedāvājums).
10. Pušu rekvizīti un paraksti 

	Pircējs:

_______________

                                        
	Pārdevējs:

________________

